
 Z A P I S N I K
41. sjednice Vijeća Mjesnog odbora Novi Retkovec,

održane 24. rujna 2024.

u objektu mjesne samouprave Novi Retkovec, Aleja javora 23,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić. 
NENAZOČNI ČLANOVI VIJEĆA: 
Zrinka Lovrić, Bruno Krehula i Igor Vukmirović.

OSTALI NAZOČNI: /
Predsjedava Ivana Ljubić, predsjednica Vijeća.

Zapisnik vodi: Ivana Ljubić.


Predsjednica konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 40. sjednice Vijeća, održane 27. kolovoza 2024., uz prigovor na sudjelovanje B. Krehule u raspravi.
Na prijedlog predsjednice Vijeće jednoglasno prihvaća uvrštenje dopunskih točaka u predloženi dnevni red, koje glase: 

4.  Zahtjev za trenutnim i bezuvjetnim prekidom dovoza biootpada za kompostiranje u krugu poduzeća "Mlinar" - silos, Čulinečka c.228 – donošenje mišljenja na zahtjev VMO Resnički gaj za davanjem potpore;

5.  Prijedlog zaključka o postavljanju koševa za otpad uz zelenu površinu u zoni ulice Sitnice (označeno na karti u prilogu);

6.  Prijedlog zaključka o zahtjevu za intervencijom sanitarne inspekcije i tima za 

deratizaciju na zapuštenoj kući u vlasništvu Grada Zagreba (označeno na karti u prilogu).

Na prijedlog predsjednice Vijeće jednoglasno utvrđuje

D N E V N I   R E D
1. Prijedlog odluke o izmjeni Poslovnika o radu Vijeća Mjesnog odbora Novi Retkovec;

2. Prijedlog zaključka o inicijativi za postupkom izmjene područja i naziva Mjesnog odbora Novi Retkovec;

3. Prijedlog zaključka o osiguranju sredstava za Plan potreba za aktivnostima, programima i projektima unapređenja kvalitete života građana Mjesnog odbora Novi Retkovec u 2025.;

4.  Zahtjev za trenutnim i bezuvjetnim prekidom dovoza biootpada za kompostiranje u

     krugu poduzeća "Mlinar" - silos, Čulinečka c.228 – donošenje mišljenja na zahtjev 

     VMO Resnički gaj za davanjem potpore;      
 5.  Prijedlog zaključka o postavljanju koševa za otpad uz zelenu površinu u zoni ulice 

             Sitnice (označeno na karti u prilogu);

       6.  Prijedlog zaključka o zahtjevu za intervencijom sanitarne inspekcije i tima za 

             deratizaciju na zapuštenoj kući u vlasništvu Grada Zagreba (označeno na karti u 

             prilogu);

       7.   Pitanja, prijedlozi i obavijesti.

Ad 1. Prijedlog odluke o izmjeni Poslovnika o radu Vijeća Mjesnog odbora Novi Retkovec.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić. 
Vijeće jednoglasno donosi
ODLUKU

o izmjeni Poslovnika o radu Vijeća Mjesnog odbora Novi Retkovec

Članak 1.


U Poslovniku o radu Vijeća Mjesnog odbora Novi Retkovec, donesenom na 23. sjednici, 25. travnja 2023., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.“
Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad 2. Prijedlog zaključka o inicijativi za postupkom izmjene područja i naziva Mjesnog odbora Novi Retkovec.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić. 
Vijeće jednoglasno donosi

ZAKLJUČAK

o inicijativi za postupkom izmjene područja i naziva

 Mjesnog odbora Novi Retkovec

1. Vijeće Mjesnog odbora Novi Retkovec je raspravljalo o inicijativi za postupkom izmjene područja i naziva Mjesnog odbora.

2. Vijeće nema prijedloga za spajanje Mjesnog odbora s drugim mjesnim odborom te stoji na stanovištu zadržavanja postojećeg stanja.

3. Ovaj Zaključak se dostavlja Vijeću Gradske četvrti Donja Dubrava na nadležno postupanje.

Ad 3. Prijedlog zaključka o osiguranju sredstava za Plan potreba za aktivnostima, programima i projektima unapređenja kvalitete života građana Mjesnog odbora Novi Retkovec u 2025.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić. 
Vijeće jednoglasno donosi

Z A K L J U Č A K

o osiguranju sredstava za Plan potreba za aktivnostima, programima i projektima

       unapređenja kvalitete života građana Mjesnog odbora Novi Retkovec u 2025.

1. Vijeće radi donošenja Plana potreba za aktivnostima, programima i projektima unapređenja kvalitete života građana Mjesnog odbora Novi Retkovec, traži osiguranje financijskih sredstava u Proračunu Grada Zagreba za 2025. godinu u iznosu od 5.000,00 eura.
2. Ovaj će Zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.
            Ad 4.  Zahtjev za trenutnim i bezuvjetnim prekidom dovoza biootpada za kompostiranje u krugu poduzeća "Mlinar" - silos, Čulinečka c.228 – donošenje mišljenja na zahtjev VMO Resnički gaj za davanjem potpore.
Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić. 
Članovi Vijeća primili su na znanje inicijativu Vijeća Mjesnog odbora Resnički gaj te ne smatraju potrebnim da se o tome očituju.
Ad 5.  Prijedlog zaključka o postavljanju koševa za otpad uz zelenu površinu u zoni ulice 

             Sitnice (označeno na karti u prilogu).
Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić.

Vijeće jednoglasno donosi

Z A K LJ U Č A K

o zahtjevu za postavljanjem koševa za otpad

 uz zelenu površinu u zoni ulice Sitnice 

1. Traži se postavljanje koševa za otpad uz zelenu površinu u zoni ulice Sitnice (označeno na karti u prilogu).

2. Ovaj Zaključak dostavlja se Vijeću Gradske četvrti Donja Dubrava na nadležno postupanje. 

Ad 6. Prijedlog zaključka o zahtjevu za intervencijom sanitarne inspekcije i tima za 

           deratizaciju na zapuštenoj kući u vlasništvu Grada Zagreba (označeno na karti u 

           prilogu).

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan i Antonio Ljubić.

Vijeće jednoglasno donosi

Z A K LJ U Č A K

o zahtjevu za intervencijom sanitarne inspekcije i provođenjem

deratizacije na zapuštenom objektu u vlasništvu Grada Zagreba 

1. Traži se nadležno postupanje sanitarne inspekcije i provođenje deratizacije na  zapuštenom objektu na adresi Dubrava 256 u vlasništvu Grada Zagreba (označeno 

na karti u prilogu).

2. Ovaj Zaključak dostavlja se Vijeću Gradske četvrti Donja Dubrava na nadležno postupanje. 

Ad 7. Pitanja, prijedlozi i obavijesti.
Dražen Rakitničan – Traži se obavijest o statusu NK Retkovec i klupske imovine koja uključuje prostorije i nogometno igralište (lokacija u prilogu).

Danica Plečko – Traži se obavijest o tome kada će biti postavljene planirane nadstrešnice na Čulinečkoj cesti, na području Novoga Retkovca.

     Budući da više nije bilo javljanja za riječ predsjednica zaključuje sjednicu. 
Izvješće o glasanju na 41. sjednici VMO Novi Retkovec dana 24. rujna 2024.

	*  ZA=  +

										
	    PROTIV=  —

										
	    SUZDRŽAN=  0

										
	    NIJE PRISUTAN= prekrižiti ime

								

	Dovršeno u 19,00 sati.

KLASA: 024-08/24-003/1893
URBROJ: 251-13-11-4/002-24-2
Zagreb, 24. rujna 2024.

Zapisnik sastavio:

Marijan Župan

PREDSJEDNICA VIJEĆA

                                                                                            Mjesnog odbora Novi Retkovec

            Ivana Ljubić
	


